**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL DUJOTIEKIO TINKLŲ PARDAVIMO**

  Nr.

Klaipėda

Vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290; 2009, Nr. 77-3165; 2010, Nr. 25-1177, Nr. 51-2480, 86-4525; 2011, Nr. 52‑2504) 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr. 54-1492; 2002, Nr. 60-2412; 2006, Nr. 87-3397) 17 straipsnio 2 dalies 3 punktu, Lietuvos Respublikos energetikos įstatymo (Žin., 2002, Nr. [56-2224](http://www3.lrs.lt/cgi-bin/preps2?a=167899&b=); 2011, Nr. 160-7576) 37 straipsnio 1 ir 2 dalimis, Vartotojų (juridinių ir fizinių asmenų) lėšomis iki Lietuvos Respublikos energetikos įstatymo įsigaliojimo įrengtų vietinių bendrojo naudojimo sistemų išpirkimo tvarkos aprašo, patvirtinto Lietuvos Respublikos energetikos ministro 2011 m. balandžio 13 d. įsakymu Nr. 1-90, 25 punktu ir atsižvelgdama į AB „LIETUVOS DUJOS“ Klaipėdos filialo 2012 m. vasario 3 d. raštą Nr. 1.9-(I25)S5-119 „Dėl vietinės bendrojo naudojimo sistemos, skirtos gamtinėms dujoms skirstyti, išpirkimo“, Klaipėdos miesto savivaldybės taryba nusprendžia:

1. Parduoti akcinei bendrovei „LIETUVOS DUJOS“ Klaipėdos miesto savivaldybei nuosavybės teise priklausančius inžinerinius tinklus – dujotiekio tinklus su dujų reguliavimo punktu (unikalus Nr. 2100-0014-5015, ilgis – 1500 metrų, žymėjimas – 1i), esančius Klaipėdos mieste, Smiltelės gatvėje, už 145 577,96 Lt.

2. Pritarti 1 punkte nurodyto turto Pirkimo ir pardavimo sutarties projektui (pridedama).

3. Įgalioti Klaipėdos miesto savivaldybės administracijos direktorių pasirašyti sprendimo 1 punkte nurodyto turto Pirkimo ir pardavimo sutartį.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Klaipėdos apygardos administraciniam teismui.

|  |  |
| --- | --- |
| Savivaldybės meras |  |

|  |  |
| --- | --- |
| Teikėja – Savivaldybės administracijos direktorė | Judita Simonavičiūtė |

Edvardas Simokaitis, tel. 39 60 36

2012-07-10